Kommissionens forordning (EF) nr. 2034/2001
af 17. oktober 2001
om den foreløbige forsyningsopgørelse for olivenolie for De Kanariske Øer under den særlige ordning, der er fastsat i artikel 2 og 3 i Rådets forordning (EF) nr. 1454/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(1), særlig artikel 3, og
ud fra følgende betragtninger:
(1) Forsyningsopgørelsen for olivenolie for perioden fra 1. november 2000 til 31. oktober 2001 er fastsat ved Kommissionens forordning (EF) nr. 2352/2000(2).
(2) Med henblik på at fastlægge forsyningsopgørelser på grundlag af kalenderåret og for ikke at afbryde anvendelsen af den gældende særlige forsyningsordning bør der fastlægges en opgørelse for perioden fra 1. november til 31. december 2001.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
Med henblik på anvendelsen af artikel 2 og 3 i forordning (EF) nr. 1454/2001 fastsættes de mængder i den foreløbige forsyningsopgørelse for olivenolieprodukter, der er fritaget for importtold ved indførsel fra tredjelande, eller som der ydes EF-støtte for, som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra 1. november 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. oktober 2001.